ดัชนีเซี่ยงไฮ้คอมโพสิตปิดร่วง 1.70% เหตุวิตกเศรษฐกิจ
ดัชนีเซี่ยงไฮ้คอมโพสิตตลาดหุ้นจีนปิดตลาดวันนี้ร่วงลง เนื่องจากความกังวลเกี่ยวกับการชะลอตัวลงของเศรษฐกิจจีน ภายหลังจากที่ได้มีการเปิดเผยข้อมูลดัชนี PMI ทั้งจากภาครัฐบาลและเอกชนที่บ่งชี้ถึงการชะลอตัวลง ทั้งนี้ดัชนีเซี่ยงไฮ้คอมโพสิตร่วง 57.48 จุด หรือ 1.70% ปิดที่ 3,325.08 จุด
2 พ.ย. 2558

สำนักข่าวซินหัวรายงานว่า ดัชนีเซี่ยงไฮ้คอมโพสิตตลาดหุ้นจีนปิดตลาดวันนี้ร่วงลง เนื่องจากความกังวลเกี่ยวกับการชะลอตัวลงของเศรษฐกิจจีน ภายหลังจากที่ได้มีการเปิดเผยข้อมูลดัชนี PMI ทั้งจากภาครัฐบาลและเอกชนที่บ่งชี้ถึงการชะลอตัวลง ทั้งนี้ดัชนีเซี่ยงไฮ้คอมโพสิตร่วง 57.48 จุด หรือ 1.70% ปิดที่ 3,325.08 จุด
โดยดัชนีผู้จัดการฝ่ายจัดซื้อ (PMI) ภาคการผลิตของจีน ซึ่งมาร์กิตจัดทำร่วมกับไฉซิน เพิ่มขึ้นแตะ 48.3 ในเดือนต.ค. จาก 47.2 ในเดือนก.ย. ทั้งนี้ตัวเลขที่ต่ำกว่า 50 แสดงให้เห็นถึงภาวะหดตัว แต่หากดัชนีสูงกว่า 50 จะบ่งชี้ว่ากิจกรรมภาคการผลิตของจีนมีการขยายตัวจากเดือนก่อนหน้า
ภาวะการดำเนินงานของกลุ่มผู้ผลิตจีนยังคงย่ำแย่ลงในเดือนต.ค. แม้ว่าเป็นอัตราการลดลงที่ช้าสุดในรอบ 4 เดือน ขณะที่ธุรกิจใหม่ลดลงเล็กน้อย โดยด้รับแรงหนุนจากคำสั่งซื้อสินค้าส่งออกล็อตใหม่ที่เพิ่มขึ้นอีกครั้ง
 
 